google/wiki40b huggingface dataset:
SmartTAG

SmartTAG atau Sistem Membayar Automatik Rangkaian Tol adalah alat pemancar data inframerah dan sistem pembayaran elektronik tambahan pandu terus dalam kenderaan yang berfungsi bersama Touch 'n Go, sistem pembayaran elektronik kad pintar tanpa sentuh. Ia digunakan secara khusus untuk pembayaran tambang tol di lebuh raya.
Maklumat lanjut mengenai Touch 'n Go dan tambah nilai, sila rujuk halaman Touch 'n Go.

Latar belakang

SmartTAG dibangunkan sepenuhnya oleh Teras Teknologi Sdn Bhd dan dipasarkan oleh Rangkaian Segar Sdn Bhd.
Sebelum pengenalan SmartTAG, terdapat pelbagai jenis sistem kutipan tol elektronik pandu terus seperti FasTrak, PLUS TAG dan Saga TAG. SmartTAG mula diperkenalkan pada 15 Mac 1999 apabila PLUS Expressways Berhad mengantikan sistem kutipan tol elektronik pandu terus PLUS TAG di lebih 20 buah plaza tol sepanjang Lebuhraya Utara-Selatan dan kemudian diperluaskan ke 4 buah plaza tol Lebuhraya Utara-Selatan Hubungan Tengah. 
Pada bulan Disember 2003, kerajaan Malaysia telah mengarahkan semua pengendali lebuh raya bertol bertukar kepada kemudahan sistem pembayaran elektronik SmartTAG dan Touch 'n Go bagi mengantikan semua sistem kutipan tol elektronik pandu terus yang lain bagi memudahkan para pengguna. Keputusan tersebut secara tidak langsung menjadikan Rangkaian Segar Sdn Bhd satu-satunya pengendali kutipan tol elektronik di Malaysia pada Julai 2004.

Tambang tol

Kegunaan utama SmartTAG adalah untuk membayar tambang tol melalui sistem kutipan tol elektronik pandu terus. Di Malaysia, terdapat dua jenis sistem tol iaitu sistem tol tertutup dan terbuka.

Sistem tol tertutup

Sistem tol tertutup memerlukan pengguna lebuhraya mengambil tiket transit di plaza tol masuk dan membuat bayaran tambang tol di plaza tol keluar. Kadar bayaran tambang tol ditentukan mengikut jarak pemanduan pengguna di lebuh raya. Bagi pengguna lebuh raya yang menggunakan kemudahan SmartTAG, pengguna hanya perlu memandu masuk dan keluar di lorong pandu lalu SmartTAG di plaza-plaza tol yang berkenaan.

Sistem tol terbuka

Sistem tol terbuka memerlukan pengguna lebuh raya membayar tambang tol di setiap plaza tol yang dilalui pengguna. Kadar tambang tol adalah kadar tetap yang ditentukan oleh pengendali lebuh raya. Bagi pengguna lebuh raya yang menggunakan kemudahan SmartTAG, pengguna hanya perlu memandu masuk dan keluar di lorong pandu lalu SmartTAG di setiap plaza tol yang dilalui.

Tambah nilai

SmartTAG berfungsi bersama dengan kad Touch 'n Go. Oleh yang demikian pengguna SmartTAG perlu memastikan baki kad Touch 'n Go mencukupi bagi memastikan kelancaran sistem SmartTAG. Bagi kaedah tambah nilai kad Touch 'n Go, sila rujuk halaman Touch 'n Go.
Padahurip, Selajambe

Poskod

Poskod yang digunakan di Padahurip adalah 45566. Terdapat buah desa di dalam daerah kecamatan Selajambe.
Kampung Haji Yunus

Poskod

Poskod yang digunakan di Kampung Haji Yunus, Baling, Kedah adalah 09100.
Gunung Berumbun, Pahang

Permohonan permit

Gunung Berumbun di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang.
Permohonan permit boleh dibuat secara online di url http://forestry.pahang.gov.my/ekorimba. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.
Nepotisme

Contoh

Nepotisme adalah satu tuduhan yang lazim dalam bidang politik apabila kaum kerabat seseorang yang berkuasa mewarisi kuasanya tanpa kelayakan yang sepatutnya.

Kesan sosial dan ekonomi

Nepotisme dan kronisme menafikan hak orang biasa yang berkelayakan untuk memperoleh pendapatan dan kuasa. Ia seterusnya boleh menyebabkan kesan jangka pendek serta jangka panjang terhadap masyarakat, bergantung kepada sejauh mana amalan tersebut dilaksanakan serta penerimaan masyarakat.
Antara tempat di mana nepotisme dipercayai memberikan kesan buruk termasuklah di sektor perkhidmatan awam serta berkaitan hubungan dalam dan luar kerajaan seperti duta-duta serta badan penguatkuasa.
Sinspelt

Sinspelt merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Shushicë, Elbasan

Shushicë merupakan sebuah munisipaliti di Daerah Elbasan, Elbasan County, tengah Albania.
Sukasari, Tunjung Teja

Poskod

Poskod yang digunakan di Sukasari adalah 42174. Terdapat 8 buah desa di dalam daerah kecamatan Tunjung Teja.
Ganguvarpatti

Demografik 2001

Menurut bancian India pada tahun 2001, Ganguvarpatti memiliki bilangan penduduk seramai 10,569. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Ganguvarpatti memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 60% lelaki dan 40% wanita mampu membaca. 13% dari populasi berusia di bawah 6 tahun. (2001)
Kherliganj

Demografik 2001

Menurut bancian India pada tahun 2001, Kherliganj memiliki bilangan penduduk seramai 7,391. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kherliganj memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 63% lelaki dan 37% wanita mampu membaca. 16% dari populasi berusia di bawah 6 tahun. (2001)
Champagné-les-Marais

Champagné-les-Marais ialah sebuah komun di jabatan Vendée di wilayah Pays de la Loire barat Perancis.
Mutriku

Mutriku merupakan sebuah kawasan perbandaran di Sepanyol di Gipuzkoa, di komuniti autonomi Basque.
Espresso

Espresso adalah minuman yang dihasilkan dengan mengekstrak biji kopi yang sudah dikisar dengan menyemburkan air panas di bawah tekanan tinggi. Espresso berasal daripada bahasa Itali yang bermaksud "cepat" (express) kerana pembuat annya untuk disajikan segera kepada pelanggan. Tterdapat lebih daripada enam ratus komponen bahan kimia dalam espresso termasuk di antaranya gula, kafein, protein, emulsi daripada minyak kopi, koloid, dan zarah kopi dalam ampaian dengan buih gas halus. Pada setiap espresso terdapat suatu komponen yang disebut crema yang merupakan buih keemasan yang terdiri daripada minyak, protein, gula yang terapung di permukaan. Secara teknikal, espresso diperoleh apabila 45 ml air disemburkan melalui 7 hingga 9 gram kopi serbuk pada suhu 90 °C dengan tekanan 9 atmosfera.

Sejarah

Pembuatan minuman kopi jenis ini mula dibangunkan di Milan, Itali sejak awal abad ke-20 dengan penemuan mesin kopi yang boleh mengeluarkan wap dan air mendidih melalui serbuk kopi oleh Luigi Bezzera pada 1901. Mesin tersebut merupakan leluhur mesin espresso yang biasa digunakan pada masa ini. Bezzera membuat mesin tersebut untuk menjawab permasalahan yang berlaku pada masa itu, iaitu tempoh masa pembuatan kopi yang mencapai lima minit. Hak paten untuk mesin yang dicipta Bezzera kemudian dibeli oleh Desiderio Pavoni pada 1903. Syarikat milik Pavoni pun mula menghasilkan mesin berdasarkan mesin Bezzera dan menamakannya La Pavona.
Mesin buatan Bezzera dan Pavoni mempunyai kelemahan kerana menggunakan wap dan air panas yang menggelegak sehingga memberikan rasa hangus pada minuman kopi yang sudah siap. Hingga 1938, mesin bertuas omboh diciptakan oleh Cremonesi. Mesin tersebut tidak menggunakan air mendidih melainkan hanya air panas sehingga rasa kopi yang dihasilkan lebih baik.
DJ

DJ (atau deejay, singkatan untuk disc (disk) jockey) ialah orang yang memilih dan memainkan muzik rakaman untuk dikumandangkan kepada pendengar. Asalnya, disk memaksudkan piring hitam manakala disc pula memaksudkan Compact Disc (cakera padat); kini, istilah DJ merangkumi semua jenis rakaman muzik tanpa mengira bahantaranya.
DJ ini ada beberapa jenis. DJ radio memperkenalkan dan memainkan muzik yang disiarkan dalam stesen radio AM, FM, gelombang pendek, digital, mahupub internet. DJ kelab pula memilih dan memutarkan lagu dalam bar, kelab malam, disko, ataupun stadium. DJ hip hop pula memilih dan memainkan lagu dengan menggunakan kelengkapan berbilang piring putar (turntable), biasanya untuk menyokong MC, serta juga mengerik-ngerik piring hitam untuk membuat bunyi kegenderangan. Dalam muzik reggae, DJ dalam konteks ini ialah vokalis yang membuat rap, toast, atau berborak-borak apabila muzik bermain manakala yang memilih dan memainkan muzik dipanggil selector (pemilih). DJ mobil pula ke sana-sani dengan sistem bunyi mudah alih sambil memainkan muzik rakaman di pelbagai acara.
Muara Singoan

Poskod

Poskod yang digunakan di Muara Singoan adalah 36611. Terdapat 20 buah desa di dalam daerah kecamatan Muara Bulian.
Pasukan bola sepak kebangsaan Iceland

Sejarah

Walaupun Persatuan Bola Sepak Iceland ditubuhkan pada tahun 1921, perlawanan pertama pasukan kebangsaan hanya dimainkan pada 29 Julai 1930 menentang Kepulauan Faroe. Iceland menang di tempat lawan, 1-0. Walau bagaimanapun, kedua-dua pasukan kekal tidak berkaitan dengan FIFA. Perlawanan pertama diiktiraf secara rasmi oleh FIFA berlaku di Reykjavík menentang Denmark pada 27 Julai 1946, yang melihat Iceland tewas 0-3. Selama dua puluh tahun pertama kewujudan ksi, pasukan yang tidak mengambil bahagian dalam kelayakan Piala Dunia atau Kejohanan Bola Sepak Eropah. Percubaan pertama tidak dibuat sehingga tahun 1954, bagaimanapun, kemasukan untuk menyertai mereka ditolak. Iceland cuba untuk melayakkan diri ke Piala Dunia 1958, tetapi datang terakhir dalam kumpulan mereka, tanpa kemenangan, dan dengan bolos 26 gol. Kecuali Kejohanan Eropah 1964, Iceland tidak cuba untuk melayakkan diri ke kejohanan utama. Sejak tahun 1974, pasukan itu telah cuba untuk melayakkan diri ke setiap Piala Dunia dan Kejohanan Eropah, tetapi tidak berjaya. Pada tahun 1994, pasukan itu telah dianugerahkan kedudukan ketika itu terbaik yang pernah mereka dalam kedudukan FIFA, dengan kedudukan ke 37.
Dalam kelayakan Euro 2004, Iceland mempunyai prestasi terbaiknya dalam kejohanan kelayakan, di tempat ketiga, 1 mata di belakang Scotland. Jika mereka menduduki tempat kedua, mereka mungkim boleh mara ke tempat play-off.
Pada tahun 2014, Iceland hampir menjadi negara yang paling kecil untuk melayakkan diri untuk Piala Dunia FIFA. Menduduki tempat kedua dalam Kumpulan D, mereka bermain menentang Croatia dalam perlawanan penentuan secara timbal balik untuk kelayakan. Selepas menahan mereka dengan keputusan seri 0-0 dalam perlawanan rumah, mereka kalah 2-0.
Iceland layak ke kejohanan utama buat kali pertama pada 2015 selepas menduduki tempat kedua dalam Kumpulan A kelayakan Euro 2016 dan hanya kalah dua perlawanan, dan mengalahkan Belanda, yang telah mendapat tempat ketiga dalam Piala Dunia 2014, dua kali. Semasa kelayakan, mereka berjaya mencapai kedudukan tertinggi dalam Kedudukan Dunia FIFA, kedudukan ke 23. Mereka telah ditarik ke dalam satu kumpulan dengan Portugal, Hungary dan Austria untuk kejohanan akhir.
Perlawanan pertama mereka dalam Euro 2016 menentang Portugal pada 14 Jun, dengan seri 1-1.
KLpos

KLpos.com merupakan akhbar berbahasa Melayu harian secara dalam talian di Internet. Selain dari akhbar, KLpos.com juga membenarkan pelayar-pelayar untuk memberikan komen mengenai berita yang disampaikan. Kebanyakan berita yang ditulis adalah mengenai hal ehwal semasa dan politik di Malaysia. Bahagian lain akhbar dalam talian adalah Umum, Sukan, Hiburan, Luar Negara, Rencana dan Minda Pembaca.
Moto akbar dalam talian ini adalah 'Suara Umat Melayu'. KLpos mendakwa akhbar ini dibaca oleh 40,000 pelayar setiap hari.
Yuji Hyakutake

Latar belakang

Hyakutake dilahirkan di Shimabara, wilayah Nagasaki pada 7 Julai 1950. Beliau telah menamatkan pengajiannya di Sekolah Tinggi Nagasaki-kita Wilayah Nagasaki dan Universiti Kyushu Sangyo di mana beliau mengambil jurusan fotografi.
Pada 1994, Hyakutake berpindah ke wilayah Kagoshima untuk mencari komet. Penemuan pertama beliau setelah berpindah ialah komet Hyakutake (C/1995 Y1) pada 26 Disember 1995. Beberapa minggu kemudian, beliau berjaya menemui komet C/1996 B2 pada 31 Januari 1996 semasa mencari-cari komet C/1995 Y1.
Hyakutake meninggal dunia pada 10 April 2002 di Kokubu, Kagoshima pada usia 51 tahun disebabkan aneurisme, yang membawa kepada pendarahan dalaman.
Taman Kanak-kanak Tadika Puri, Jl. Malaka I

Sejarah

LATAR BELAKANG PENDIRIAN YAYASAN TADIKA PURI
Pembukaan Undang-Undang Dasar 1945 menegaskan bahwa salah satu tujuan Nasional adalah mencerdaskan kehidupan bangsa. Untuk mencapai tujuan tersebut telah diatur dalam pasal 31 UUD 1945, bahwa :
1.Tiap warga negara berhak mendapatkan pengajaran
2.Pemerintah mengusahakan suatu sistem pengajaran nasional yang diatur dengan undang-undang.
Pasal 54 Undang-Undang Nomor 20 Tahun 2003 menyatakan bahwa :
1.Peran serta masyarakat dalam pendidikan meliputi peran serta perseorangan, kelompok, keluarga, organisasi profesi pengusaha dan organisasi kemasyarakatan dalam penyelenggaraan dan pengendalian mutu layanan pendidikan.
2.Masyarakat dapat berperan serta sebagai sumber pelaksana dan pengguna hasil pendidikan.
Menyadari akan pentingnya upaya mencerdaskan kehidupan bangsa serta kesempatan yang diberikan pemerintah, Yayasan Tadika Puri yang telah didirikan sejak tahun 1977, kini semakin mempertegas komitmennya untuk menyelenggarakan pendidikan yang lebih meluas yang manfaatnya bisa dinikmati oleh berbagai kalangan masyarakat

VISI DAN MISI YAYASAN TADIKA PURI
Yayasan Tadika Puri didirikan oleh : DR. IR. Yenni Retno Widhiarti, MM dan berkantor di Jakarta tentunya memiliki visi dan misi
1.VISI
Playgroup / Taman Kanak-Kanak Tadika Puri merupakan lembaga yang membantu anak didik dalam mengembangkan potensi dasarnya secara optimal meliputi:
- Spiritual
- Intelejensi
- Emosi
2.MISI
1.Menciptakan lingkungan bermain dan belajar yang kondusif, integrative, kreatif, inovatif, menantang, dan menyenangkan.
2.Menghasilkan "Lulusan" yang berkualitas tinggi dalam perkembangan intelektualnya, kreatif, mandiri, jujur, dan bertakwa.
3.Menjawab tantangan akan kebutuhan Pendidikan Dasar calon siswa.
Sekolah Kebangsaan Ulu Tawar

Sejarah

Sekolah Kebangsaan Ulu Tawar telah ditubuhkan pada tahun 1983 di atas tapak keluasan 10.45 hektar. Ia terletak kira-kira 48 kilometer dari Pejabat Pelajaran Daerah Baling Sik dan merupakan sebuah sekolah luar bandar.
Simón Bolívar

Kehidupan awal

Simón Bolívar dilahirkan di Caracas, Venezuela, ke dalam sebuah keluarga yang kaya. Selepas ibu bapa Bolívar meninggal dunia dia dididik oleh pelbagai orang guru. Di antara gurunya ialah Simón Rodríguez, seseorang yang amat mempengaruhi Bolívar. 
Selepas kematian ibu bapanya, dia pergi ke Sepanyol pada tahun 1799 untuk menghabiskan pengajiannya. Disana, dia megahwini María Teresa Rodríguez del Toro y Alaysa pada tahun 1802, tetapi sewaktu berada di Venezuela pada tahun 1803, dia menghidap demam kuning. Bolívar kembali ke Eropah pada tahun 1804.

El Libertador (Si Pembebas)

Bolívar kembali ke Venezuela pada tahun 1807, dan apabila Napoleon melantik Joseph Bonaparte sebagai Raja Sepanyol dan keseluruhan koloninya pada tahun 1808, Bolívar menyertai barisan pergerakan perjuangan di Amerika Selatan. Junta Caracas mengisytiharkan kemerdekaannya pada 1810 dan menghantar Bolívar ke Britain dalam misi diplomatik.
Bolívar kemabli ke Venezuela pada 1811.  Tetapi pada bulan Julai 1812, pemimpin junta, Francisco de Miranda menyerah diri kepada pihak Sepanyol, dan Bolívar terpaksa melarikan diri ke Cartagena de Indias. Semasa waktu inilah Bolívar menulis Manifiesto de Cartagena. 
Pada tahun 1813, selepas berjaya mendapat arahan mengetuai tentera New Granada dibawah arahan Kongres Tunja, dia mengetuai serangan ke atas Venezuela pada 14 Mei. Hal ini adalah permulaan Campaña Admirable (Kempen Laksamana). Dia memasuki Mérida pada 23 Mei, dimana dia diisytiharkan sebagai El Libertador (si pembebas daripada tentera Sepanyol), berikutan penawanan Trujillo pada 9 Jun. Enam hari kemudian, pada 15 Jun, dia mengisytiharkan Dekri Perang Sampai Mati (Decreto de Guerra a Muerte). Caracas ditawan semula pada 6 Ogos, 1813, dan Bolívar disahkan sebagai "El Libertador", maka dia mengisytiharkan Republik Kedua Venezuela. Berikutan pemberontakan José Tomás Boves pada tahun 1814 dan kejatuhan republik, dia kembali ke New Granada, dan mengetuai nasionalis Colombia dan memasuki Bogotá pada tahun 1814. Dia berhajat berarak ke Cartagena dan mendapatkan sokongan pejuang tempatan untuk menawan Santa Marta. Bagaimanapun, selepas beberapa pertikaian politik dengan kerajaan Cartagena, Bolívar melarikan diri ke Jamaica (1815), dan meminta bantuan Alexandre Pétion pemimpin Haiti.
Pada tahun 1816, Bolívar mendarat di Venezuela dan menawan Angostura (sekarang Ciudad Bolívar) selepas mendapat bantuan pihak Haiti (dia berjanji membebaskan hamba-hamba).
Kejayaan di Pertempuran Boyacá pada tahun 1819 menambahkan New Granada kepada wilayah-wilayah yang bebas daipada kekuasaan Sepanyol dan pada 7 September 1821, Gran Colombia (sebuah persekutuan yang meliputi Venezuela, Colombia, Panama, dan Ecuador) telah dicipta, dengan Bolívar sebagai presiden dan Francisco de Paula Santander sebagai naib presiden.

Legasi dan Kematian

Bolívar akhirnya bersara daripada jawatan presiden pada 27 April 1830. 
Dia meninggal dunia ketika hendak belayar ke Eropah selepas menderita penyakit tuberculosis pada 17 Disember 1830 di Santa Marta, Colombia. 
Mayatnya diubah dari Santa Marta ke Caracas pada tahun 1842, dimana sebuah monumen telah dibina bagi pengebumiannya.
Darappur

Demografik 2001

Menurut bancian India pada tahun 2001, Darappur memiliki bilangan penduduk seramai 7,732. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Darappur memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Khairuddin Mohamed Yusof

Professor Emeritus Dato’ Paduka Dr. Khairuddin bin Mohamed Yusof (lahir 30 Julai 1939 di Perak) adalah seorang Professor Emeritus dari Universiti Malaya. Professor Dr. Khairuddin mendapat kehormatan Emeritus dari Universiti Malaya pada tahun 2004 dan anugerah Darjah Dato` Paduka Cura Simanja Kini (DPCM) yang membawa gelaran "Dato’ Paduka" daripada Sultan Perak pada tahun 1998.

Karier di Universiti Malaya

Professor Dr. Khairuddin adalah seorang yang amat dihormati dan dikenali di dalam bidang perubatan dan pendidikan, berkhidmat di Universiti Malaya dari tahun 1972 - 1997. Beliau memulakan karier di Universiti Malaya sebagai pensyarah, dan seterusnya dilantik sebagai dekan Fakulti Perubatan pada tahun 1986. Sepanjang perkhidmatan beliau di universiti ini, beliau juga pernah menjawat jawatan sebagai Timbalan Naib Canselor (Finance and Development) dari tahun 1986 hingga 1989 dan juga sebagai Merangkap Naib Canselor. Beliau merupakan bekas Ketua Jabatan Obstetrik dan Ginekologi di Universiti Hospital and pada masa yang sama juga sebagai Professor di Universiti Malaya di dalam bidang Obstetrik Sosial dan Ginekologi.

Pengajian

Beliau mendapat kelulusan ijazah MBBS dari Universiti Sydney pada tahun 1964. Beliau menjadi ahli Royal College of Obstetrics and Gynaecology, Sydney, pada tahun 1972. Pada 1984, beliau menerima anugerah Fellowship dari Royal College of Obstetrics and Gynaecology ( United Kingdom ) dan juga dari Institute and College of Surgeons (United Kingdom).

Sumbangan

Beliau amat aktif menyumbangkan tenaga beliau kepada perkhidmatan masyarakat, dalam pada masa yang sama sebagai pakar perunding bagi pihak Kerajaan Malaysia dan organisasi antarabangsa seperti Bank Dunia, UNICEF, Perbadanan Rand, Asia-Pacific Academic Consortium for Public Health dan Pertubuhan Kesihatan Sedunia. Selain itu, beliau juga terlibat secara aktif sebagai perunding kepada SIRIM di dalam bidang Kecerdasan Buatan (Artificial Intelligence) dan telah menerbitkan banyak buku – buku teks dan kertas kerja akademik.

Kini

Beliau ketika ini memegang jawatan sebagai Pengarah Telemedicine Malaysia (World Care Health, Malaysia) dan baru saja bersara dari jawatan Penasihat Akademik di Kolej Perubatan Diraja Perak.

Terbitan

Terbitan - terbitan kajian bersama pensyarah dan professor dari Universiti Malaya
Rânes

Rânes ialah sebuah komun di jabatan Orne di barat-laut Perancis.
Kirchheim, Thuringia

Kirchheim merupakan sebuah kawasan perbandaran terletak di daerah Ilm-Kreis, Thüringen, Jerman.
Kampung Guar Syed Alwi

Poskod

Poskod yang digunakan di Kampung Guar Syed Alwi adalah 01000.
Mekar Mulya, Penarik

Poskod

Poskod yang digunakan di Mekar Mulya adalah 38768. Terdapat 10 buah desa di dalam daerah kecamatan Penarik.
Blank Marquee

Latar belakang

Pada 15 Mei 2019, Yuna memberikan teka-teki di Twitter mengenai rakan kerjasamanya itu sebelum mengumumkan keluaran rasmi. Beliau mengumumkan kolaborasi bersama penyanyi rap Amerika Syarikat, G-Eazy sebagai rakan kerjasamanya, ini merupakan kerjasama kedua Yuna bersama G-Eazy selepas lagu "Lights and Camera" yang dimuatkan dalam album Nocturnal (2013). Menurut Yuna: "Blank Marquee diilhamkan oleh muzik pop awal 80-an, 90-an yang saya mendengar di kereta lama bapa saya... kami mahu menulis sesuatu yang agak berbeza, tetapi juga sebuah lagu tentang berdiri teguh untuk diri sendiri,".

Muzik video

Muzik video "Blank Marquee" diarahkan oleh suami Yuna, Adam Sinclair dan turut menyaksikan Malaysia sebagai lokasi utama penggambaran. Menampilkan pelakon pemenang anugerah Amerul Affendi dan supermodel Malaysia yang berpangkalan di AS, Atikah Karim, ia menonjolkan imej bandaraya Kuala Lumpur termasuk di sekitar Bukit Bintang dan Pusat Konvensyen Kuala Lumpur (KLCC). Beberapa adegan dalam video muzik juga difilemkan di hotel The Kuala Lumpur Journal.
Muzik video rasmi lagu ini dimuat naik di saluran YouTube dan Vevo rasmi Yuna pada hari pelancaran rasmi. Dalam video muzik yang berlatar belakangkan bandar raya Kuala Lumpur, dengan dihiasi oleh cahaya lampu neon. Yuna cuba untuk melepaskan diri daripada keadaan yang meragukan dan juga menggunakan taktik di mana dia mendapat empat individu yang lain. Apabila keadaan semakin kucar-kacir, G-Eazy menuju ke pintu masuk dan membawanya ke motosikalnya.

Ulasan kritis

Rania Aniftos dari Billboard menulis bahawa lagu tersebut menyelusuri "perjanjian yang mencurigakan yang berlaku di ibu kota Kuala Lumpur di Malaysia". Nada Mesh dari Hot New Hip Hop menyifatkannya sebagai "ingatan rentak kepada lagu Pharell dan Daft Punk". Skylar de Paul dari The Daily Californian berkata bahawa lagu itu "menyenangkan" dan merasakan bahawa lagu itu "satu hujah melodi antara kedua-dua belah perselisihan, dan menghiburkan".
Pekan Chuah

Pentadbiran

Pekan Chuah merupakan salah sebuah mukim yang terdapat dalam negara Negeri Sembilan, dan juga merupakan satu dari mukim yang terletak dalam pentadbiran Daerah Port Dickson.
Kampung Kemudi

Poskod

Poskod yang digunakan di Kampung Kemudi, Bachok, Kelantan adalah 16300.
Tunau

Tunau merupakan sebuah kota terletak di Lörrach, Baden-Württemberg, Jerman.